
Ministru kabineta sēdes protokollēmums

Informatīvais ziņojums "Informatīvais ziņojums “Par gultu izvēršanu Covid-19 pacientiem”"

· 1. Pieņemt zināšanai iesniegto informatīvo ziņojumu “Par gultu izvēršanu Covid-19 pacientiem” (turpmāk - informatīvais ziņojums).
· 
· 2. Lai nodrošinātu papildus gultu izvēršanu Covid-19 pacientu ārstēšanai ārstniecības iestādēs, papildus nepieciešams finansējums 3 598 636 euro apmērā.
· 
· 3.Lai nodrošinātu papildus gultu izvēršanu un atbilstošu materiāltehnisko nodrošinājumu 2021. un 2022.gadā, Veselības ministrijai normatīvos aktos noteiktā kārtībā sagatavot un iesniegt izskatīšanai Ministru kabinetā rīkojuma projektus par finanšu līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem” (2021.gadā līdz 758 420 euro, un 2022.gadā, kas nepārsniedz 1 516 839 euro), tai skaitā:
· 3.1. SIA “Rīgas 1.slimnīca” 120 gultu izveidei un remontdarbu veikšanai (381 795 euro 2021.gadā un 763 591 euro 2022.gadā);
· 3.2. SIA “Rīgas 2. slimnīca” 150 gultu izveidei un remontdarbu veikšanai (376 625 euro 2021.gadā un  753 248 euro 2022.gadā).
· 
· 4. Atbalstīt, ka par izdevumiem, kas radušies, papildus izvēršot gultas Covid-19 pacientu ārstēšanai, ir veicams avansa norēķins 758 420 euro 2021.gadā.
· 
· 5. Atbalstīt 2021.gadā VSIA "Paula Stradiņa klīniskā universitātes slimnīca" pamatkapitāla palielināšanu, ieguldot tajā finanšu līdzekļus 1 323 377 euro apmērā (124 jaunu Covid gultu izveide) - jaunu gultu izveidei, medicīnisko iekārtu un papildaprīkojuma iegādei.
· 
· 6. Lai nodrošinātu šī protokollēmuma 5.punkta izpildi, Veselības ministrijai normatīvajos aktos noteiktajā kārtībā sagatavot un iesniegt izskatīšanai Ministru kabinetā rīkojuma projektus par apropriācijas palielināšanu 1 323 377 euro apmērā Veselības ministrijai, tajā skaitā, paredzot VSIA “Paula Stradiņa klīniskā universitātes slimnīca” pamatkapitāla palielināšanu, ieguldot tajā finanšu līdzekļus 1 323 377  euro apmērā.
·  

